Arbejdsnedlæggelse fortsætter. Ansatte på Aalborg Portland er gået hjem.

88 medarbejdere på Aalborg Portland er torsdag gået hjem i protest mod tilbudt lønstigning. Arbejderne er blevet tilbudt en lønstigning på 1,25 kr. i timen, men det er ikke nok til at tilfredsstille medarbejderne, der ønsker 2,60 kr. mere i timen. Ifølge tillidsmands Harry Andersen er den tilbudte lønstigning ikke nok til at kunne klare sig i en hverdag, hvor alting bliver dyrere, og da det efter morgenens forhandlinger ikke er lykkedes parterne at nå til enighed, er medarbejderne gået hjem. - Alting stiger jo. Udgifterne stiger, men vores løn stiger ikke, siger Jesper Bentsen, der er cementarbejder ved Aalborg Portland. Han vil i samme omgang ikke komme med noget bud på, hvornår medarbejderne vender tilbage til arbejdet.